Ο Andrea ήταν ο πρώτος μας οικοδεσπότης μέσω της Airbnb, ήταν πάρα πολύ ευγενικός και μας βοήθησε πολύ τόσο πριν το ταξίδι με τις οδηγίες και τις πληροφορίες που μας έδωσε σχετικά με το πώς θα φτάσουμε στο σπίτι, αλλά και όταν φτάσαμε μας έδωσε χάρτη της πόλης και μας είπε όλα όσα χρειαζόταν να ξέρουμε. Το δωμάτιο ήταν πολύ όμορφο και καθαρό, σε ένα παλιό παλάτι όπου μέναν και άλλα άτομα στα υπόλοιπα δωμάτια. Επίσης, οι κοινόχρηστοι χώροι (κουζίνα, μπάνιο) ήταν εξίσου καθαροί. 'Ηταν αρκετά μακριά απ την Cita Alta, ειδικά αν θελήσεις να πας περπατώντας (περίπου 30 λεπτά), αλλά περνάς από γραφικά δρομάκια και ο δρόμος είναι αρκετά εύκολος. Δυστυχώς, μείναμε μόνο ένα βράδυ. Το συστήνουμε ανεπιφύλακτα!